صدر حامد کرزۍ: افغانان خپل هیواد بیا ابادول غواړي
د صدر کرزۍ ترجمان ایمل فیضي وائس اف امریکا ډیوه ریډیو ته ویلي د اتوار په ورځ د افغانستان او پاکستان پوځي او استخباراتي چارواکو غیر رسمي مزاکرات کړې دي. ښاغلي فیضي وویل درې اړخیزه غونډه کې به افغانستان کې د سولي په عمل غور کولی شي چې څه رنگ دې عمل ته وده ورکړی کیدی شي
د افغانستان صدر حامد کرزۍ ویلي افغانان خپل جنگ ځپلی هیواد بیا ابادولو غواړي او د دې خبرې سره هیڅ تعلق نه لري چې آیا افغانستان کې د غربي نړۍ اهداف د کامیابۍ سره مخ شوې او که نا؟ برطانيه کې خبریالانو سره خبرو اترو کې صدر کرزۍ وویل د افغانستان جنوبي هلمند ولایت کې هلته د کال ٢٠٠٦ د امریکائي او برطانوي ځواکونو پرځائې کیدو وړاندې حالات ښه وو. هغه دا پوښتنه راپورته کړه چې گنې نړي وال ځواکونه خو په غلطه سیمه کې نه جنگیږي. افغان صدر دا مهال برطانیه کې دی چرته چې هغه د پاکستان صدر اصف علي زرداري او د برطانيي وزیراعظم ډیوډ کیمرون سره د افغانستان، پاکستان او افغانستان په تعلقاتو او افغانستان کې د سولي په عمل خبرې اترې کوي. د سیاسي مشرانو ترسنگ د افغانستان او د پاکستان د پوځي او استخباراتي ادارو مشران هم برطانیه کې دي. د صدر کرزۍ ترجمان ایمل فیضي وائس اف امریکا ډیوه ریډیو ته ویلي د اتوار په ورځ د افغانستان او پاکستان پوځي او استخباراتي چارواکو غیر رسمي مزاکرات کړې دي. ښاغلي فیضي وویل درې اړخیزه غونډه کې به افغانستان کې د سولي په عمل غور کولی شي چې څه رنگ دې عمل ته وده ورکړی کیدی شي. افغانستان کې د سولي په عمل کې د مرستې د پاره پاکستان ٢٠ طالب مشران د خپل زندانونو نه ازاد کړې دي. پاکستان دغه گام د افغانستان د سولي د عالي شورا مشر صلاح الدین رباني په غوښتنه اخستی. ښاغلی رباني هم دا مهال برطانیه کې موجود دی. برطانيي ویلي د افغانستان او پاکستان د سر مشرانو د غونډې کوربه توب د دواړو هیوادوانو په منځ کې د همکارۍ سیوا کولو، افغانستان او سیمه کې د سولي او ثبات په خاطر کوي. ددې نه وړاندې د برطانيي په شمولیت درې اړخیزه غونډې کابل او نیویارک کې شوې دي.